ऐसे में जबकि 10वीं आईबा महिला विश्व मुक्केबाजी चैम्पियनशिप-2018 के शुरू होने में 10 दिनों का समय रह गया है, 70 देशों की 300 मुक्केबाजों ने इंदिरा गांधी स्टेडियम कॉम्पलेक्स में स्थित केडी जाधव हॉल में होने वाली इस चैम्पियनशिप में हिस्सा लेने की पुष्टि कर दी है। यह इस चैम्पियनशिप के लिहाज से एक रिकार्ड है। जर्मनी, अमेरिका, इंग्लैंड, यूक्रेन, पनामा, आस्ट्रेलिया, थाईलैंड, बुल्गारिया, सोमालिया सहित कुल 16 देशों की मुक्केबाज कंडीशंस के साथ तालमेल बनाने के लिए निर्धारित समय से पहले भारत पहुंच रही हैं।